初，琵娜鐫己像於泉幣，治邦聽政，帝惡之。西元五十四年，琵娜圖與上共坐，同面來使，內加諫之，上遂獨坐，琵娜立階下。帝漸惡維雅，與雅克緹有私。克緹者，舊婢也。琵娜怒，入宮詈帝，曰：「汝有今日，我所賜也。內加者，以罪流；魯圖者，獨臂夫。邦所以安、百官所以為汝地者，以有我也。我日耳曼尼庫斯女，吾父威震天下。汝罪在不孝，大逆違母，若此必遭天譴！」塔西圖斯云：「琵娜欲以布列塔尼庫斯為帝。」庫斯者，梅莎麗娜子。未幾暴薨，或曰尼祿酖之。